রাস্তায় আবর্জনা দেখলেই ছবি তুলে অ্যাপে, পদক্ষেপ নেবে রাজ্য সরকার

ওয়েবডেস্ক- রাজ্য রাজনীতিতে পালা বদল হয়েছে। পশ্চিমবাংলার (West Bengal) মসনদে এখন বিজেপি সরকার (Bjp Government) । তবে পুরসভাগুলি এখনও তৃণমূলের দখলেই আছে। গতকালই পুরসভাগুলির (Corporation) সমস্ত কাজকর্মে নজর রাখতে পুরসভা এলাকায় ১২৮টি সিসিক্যামেরা বসানোর সিদ্ধান্ত নিয়েছে নতুন সরকার। পুরএলাকায় কী কী কাজকর্ম হচ্ছে, নিজের দফতর থেকেই নজরদারি করবেন রাজ্যের পুরমন্ত্রী অগ্নিমিত্রা পাল (Agnimitra Paul )

এবার পুরএলাকায় স্বচ্ছতা বজায় রাখতে এবার শুরু হতে চলেছে ‘স্বচ্ছতা অভিযান’। বৃহস্পতিবার বিধানসভায় থেকেই বাংলাকে আবর্জনা মুক্ত করার লক্ষ্যে সরকার কীভাবে কাজ করলেন তা স্পষ্ট করলেন রাজ্যে পুর ও নগরোন্নয় মন্ত্রী অগ্নিমিত্রা পাল। মন্ত্রী জানান, এবার ‘জিও- ট্যাগিং’ প্রযুক্তির (Geo-Tagging Technology) সাহায্য নেওয়া হবে। অগ্নিমিত্রা বলেন, কলকাতা কিংবা আসানসোল আমরা দীর্ঘ ১৫ বছর ধরে দেখছে চারদিকে আবর্জনা (Garbage) পড়ে আছে। খুব শীঘ্রই চালু করা হবে অ্যাপ। যেখানেই ময়লা পড়ে থাকতে দেখলেই, সেই ছবি তুলে অ্যাপের মাধ্যমে আপলোড করতে হবে এই অ্যাপে।

আরও পড়ুন- ফিরহাদ হাকিম এখন ‘ক্ষমতাহীন’ মেয়র? তিলজলার ঘটনা কীসের ইঙ্গিত দিচ্ছে?

ছবি পাঠানোর দু’ঘণ্টার মধ্যেই ওই নির্দিষ্টি এলাকায় পৌঁছে সেই আবর্জনা পরিষ্কার করা হবে’। সরকারের সাফাই অভিযান চলবে, সেই সঙ্গে সাধারণ মানুষকেও আবর্জনা ফেলার ক্ষেত্রে সচেতন থাকার বার্তা দিয়েছেন তিনি। মন্ত্রী জানিয়েছেন, নারী ও শিশুকল্যাণ সুরক্ষায় সরকারি হেল্পলাইন চালু করার কথা জানিয়েছেন তিনি।

অগ্নিমিত্রা পাল বলেন, সরকারি দফতরে নারী নিরাপত্তায় ২৪ ঘণ্টার কল সেন্টার চালু থাকবে। শহরের বিভিন্ন জায়গায় ছড়িয়ে থাকা বেআইনি পার্কিং রুখতেও যে বিজেপি সরকার কড়া পদক্ষেপ নিচ্ছে তা বুঝিয়ে দিয়েছেন রাজ্যের মন্ত্রী। তাঁর কথায় অনুমোদিত জায়গায় পার্কিং করতে হবে। ভুয়ো বিল দেখিয়ে পার্কিং তোলা হলে কড়া ব্যবস্থা নেওয়া হবে।